
Plemenita vestina borbe 


Novi mesec, novi Zagor! Epizoda pred vama fokusira se na teme stare koliko 
i same sportske discipline - na klađenje i tzv. ,nameštanje" sportskih manifestacija. 
Budući da mi u redakciji sa gnušanjem gledamo na nefer igre i nedostatak sport- 
skog (ili bilo kakvog drugog) dostojanstva, odlučili smo da ovaj uvod posvetimo 
nečemu plemenitom kao što je borba dvojice muškaraca pesnicama radi dokaziva- 
nja nadmoći i snage. Pesničenje ili šakanje, kako su nekada ljudi zvali tadašnje borbe, 
smatra se jednom od najstarijih disciplina ljudske borbe koje je istorija zapamtila. 
Borbe koje su vođene nekoliko hiljada godina pre hrišćanske ere bile su vizuelno 
veoma slične današnjem boksu, iako su se pravila vremenom bitno menjala, od 
načina i trajanja borbe, korišćenja rukavica, pa sve do načina suđenja, itd. Često su 
te borbe bile brutalne, čak i smrtonosne. Iz ovakvih nadmetanja nastao je najpre 
profesionalni, pa posle toga amaterski ili engleski, u današnje vreme poznat još i 
kao olimpijski boks. 

Likovi boksera u gardu nacrtanih na zidovima stena i kamenih pećina, kao i na 
vazama pronađenim na grčkom ostrvu Kritu, datiraju još oko 3.000 godina pre naše 
ere, isto kao i crteži boksera u Egiptu, koji su takođe stari između 3.000 i 2.000 
godina pre naše ere. Iz tog vremena postoje još i zapisi starorimskih pisaca, kao i 
oni pronađeni u Indoneziji i Kini, koji su se bavili borbama pesnicama (spisi, ne 
pisci, najverovatnije). U prilog teoriji o starosti ove discipline ide i ,llijada" slepog 
helenskog pesnika Homera, koji je u drugom pevanju svog junačkog epa opisao 
popularno pesničenje i to za vreme desetogodišnjih trojanskih ratova. 

Očigledno je da postoje nedvosmisleni dokazi o viševekovnoj tradiciji borbi pe- 
snicama, to jest boksovanja, pretečama današnjeg bokserskog sporta. Na primer, 
organizovani takmičarski boks Grci su nazivali ,pankracija“, iliti borba svim silama, 
mešavina rvanja i šakanja. Kao takva, veština je uvrštena u program 23. Antičkih 
olimpijskih igara 688. godine, jer pre tog vremena nisu postojala jasno definisana 
pravila borbi. Kod starih Rimljana pesnicenje je bilo jedna od disciplina u gladija- 
torskim borbama (šake su bile obmotane kožnim kaiševima sa metalnim šiljcima), 
dok se u srednjem veku najčešće spominje kao veština samoodbrane. 

Po definiciji, boks je sport (i borilačka veština) u kojem dva učesnika slične 
težine udaraju jedan drugog pesnicama tokom serije trominutnih intervala koji se 
nazivaju „runde”. | u amaterskom i u profesionalnom boksu takmičari (koji зе nazi- 
vaju bokseri ili borci) izbegavaju udarce svoga protivnika, istovremeno pokušavajući 
da oni njemu zadaju udarac. Bodovi se dobijaju za čist, čvrst udarac (spoljnom stra- 
nom skupljene šake) u dozvoljenu oblast prednje strane protivnikovog tela 
iznad pojasa, pri čemu se udarci u glavu i torzo posebno vrednuju. Borac koji dobi- 
je više bodova nakon predviđenog broja rundi proglašava se pobednikom. Pobeda 
se takođe može dostici ако se protivnik obori na pod ringa i ne uspe da se 
podigne dok sudija u ringu ne izbroji do deset (nokaut) ili ako je protivnik isuviše 
povređen da bi nastavio borbu (tehnički nokaut). Zbog činjenice da u boksu nije 
dozvoljeno protivnika udarati dok je na podu, te da postoje stroga pravila u koji 
deo tela i na koji način se sme udarati protivnik, boks se često naziva i plemeni- 
tom veštinom. 

Prva bokserska pravila novijeg doba potiču iz Londona (za оса i utemeljivača 
modernog boksa smatra se Džejms Fig, mačevalac i bokser bez rukavica), gde su 
u XVIII veku zabeležena pravila koja su definisala prostor za borbu, zabranjivala 
udarce glavom i udarce ispod pojasa. Borbe golim rukama vođene su sve do 1889. 
(poslednji šampion bio je Amerikanac Džon Salivan), kada su uvedene borbe 
isključivo u rukavicama. 

Godine 1867, Markiz od Kvinsberija objavio je sistematizovana pravila borbe po 
ugledu na londonska, te se danas ta pravila ‘Kvinsberi’ smatraju prvim službenim 
bokserskim pravilima. Tu je propisano trajanje runde (tri minuta), veličina ringa, 
zabrana udaraca ispod pojasa i drugih nesportskih udaraca, a doneta je i glavnina 
pravila koja i danas važi u bokserskom svetu, u kom, usput, razlikujemo dva osnov- 
na pravca boksa: amaterski i profesionalni. 

Kao sport, boks je česta meta kritičara. Oni koji ga ne vole kažu da je grub 
i da podstiče agresivnost kod onih koji ga upražnjavaju, dok nasuprot njima prista- 
lice boksa kažu da je plemenit, da izgrađuje duboko poštovanje prema protivniku i 
da utiče pozitivno, kako na razvoj tela, tako i na negovanje viteškog, sportskog duha 
i drugih moralnih vrlina. Sigurno smo da bi se Zagor pre našao u ovoj drugoj gru- 
paciji, naravno. 

Uživajte u novoj priči, i doviđenja do idućeg broja... 

